Retten i Holstebro har torsdag idømt en 54-årig mand 12 års fængsel for at have skudt og dræbt 59-årige Jan Jessen Petersen med et haglgevær, oplyser anklagemyndigheden ved Midt- og Vestjyllands Politi. Drabet blev begået i Hørdum i Thy den 26. september. Det var den 59-årige mands søn, der fandt liget af sin far. Da sønnen kom hjem fra arbejde sidst på aftenen, befandt faren sig i sofaen. Han var død - dræbt af skud. Under retssagen har den 54-årige erkendt, at det var ham, der skød Jan Jessen Petersen, men at det skete ved et uheld. Under retssagen har flere vidner sået tvivl om den nu dømtes forklaring. Blandt andet har han forklaret vidner, hvordan han gik ned i hoftestilling og dræbte den afdøde med fuldt overlæg. Den 54-årige har anket sagen, og er fængslet ind til ankesagen kommer for retten, oplyser anklagemyndigheden på twitter.
Retten i Holstebro har idømt en 54-årig mand 12 års fængsel for at have skudt og dræbt en 59-årig mand med et haglgevær.